**Senén Pousa Soto**, nado en Beade o 27 de marzo de 1939 e finado o 2 de novembro de 2023, foi un político galego do PPdeG.

Traxectoria
-----------

Foi agricultor. En 1974 foi nomeado alcalde de Beade. Nas primeiras eleccións democráticas encabezou a candidatura de Coalición Democrática á alcaldía e foi elixido alcalde con maioría absoluta. Continuou como alcalde nas sucesivas eleccións por AP (logo PPdeG), sempre con maioría absoluta. Tamén foi vogal da directiva provincial do PPdeG de Ourense e tesoureiro da Mancomunidade do Ribeiro. Foi deputado provincial na Deputación de Ourense entre xullo e novembro de 2007. Accedeu no lugar de Rogelio Martínez González, alcalde da Arnoia, que non puido incorporarse inicialmente debido á repetición das eleccións nunha mesa do seu concello. Unha vez producida a repetición e constituída a corporación, Pousa e tres suplentes dimitiron para favorecelo regreso de Martínez á Deputación.

Pousa era coñecido polo seu hábito de encargar cada 20 de novembro unha misa funeral en memoria de Francisco Franco. A pesar das mocións da oposición, Pousa negouse a cumprir a Lei de Memoria Histórica cambiándolle o nome a unha rúa dedicada ó ditador.

A mañá do 7 de outubro de 2013, a casa consistorial do Concello de Beade foi obxecto dun atentado que causou graves danos materiais, pero que non causou danos persoais.

Nas eleccións municipais de 2023, foi descartado como candidato pola dirección provincial do PPdeG, polo que concorreu á fronte da Agrupación de Electores por Beade coa cal conseguiu tan só un concelleiro mentres que a súa anterior formación resultou a máis votada con tres concelleiros, polo que lle cedeu o bastón de mando ó novo candidato desta Fernando Taboada.

Vida persoal
------------

Estaba casado e tivo dous fillos.

Notas
-----

1. ↑  "Falece Senén Pousa, o ex alcalde franquista de Beade". *Nós Diario*. 2 de novembro de 2023.
2. ↑  www.ppou.es (ed.). "Xunta Directiva". Consultado o 18/12/2010.
3. ↑  "Senén Pousa defiende la legalidad de su cargo como tesorero de la Mancomunidad". *www.laregion.es*. 18/06/2008. Consultado o 18/12/2010.  *(en castelán)*
4. ↑  www.laregion.es, ed. (30/11/2007). "El alcalde de Beade deja su escaño en la Diputación de Ourense en favor del regidor de Arnoia". Arquivado dende o orixinal o 01/12/2007. Consultado o 18/12/2010.  *(en castelán)*
5. ↑  www.ourensedixital.com, ed. (28/11/2007). "O alcalde Senén Pousa resístese a quitarlle o nome de Franco á rúa principal de Beade". Consultado o 18/12/2010.
6. ↑  galiciahoxe.com, ed. (7 de outubro de 2013). "Atentado en Beade". Arquivado dende o orixinal o 10 de xuño de 2015. Consultado o 7 de outubro de 2013.
7. ↑  Redacción (17 de xuño de 2023 [actualizado o 19 de xuño de 2023]). "La provincia de Ourense nombra a sus alcaldes en la constitución de los concellos". *laregion.es* (en castelán). Consultado o 26 de xullo de 2023.
8. ↑  www.elcorreogallego.es (ed.). "Regidores en la provincia de Ourense". Arquivado dende o orixinal o 18/01/2012. Consultado o 18/12/2010.  *(en castelán)*

Véxase tamén
------------

### Bibliografía

* Barrera, Feliciano, ed. (2002). "Pousa Soto, Senén". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.

### Outros artigos

* Eleccións municipais en Beade

|  |  |  |
| --- | --- | --- |
| Predecesor:' |  **Alcalde de Beade** 1974 - 2023 | Sucesor:**Fernando Taboada** |